google/wiki40b huggingface dataset:
Jakutsk GRES kraftverk

Jakutsk GRES kraftverk (russisk: Jakutskaja GRES) er et varmekraftverk med en installert produksjonskapasitet på 320 MW, beliggende utenfor Jakutsk i Sakha (Jakutia) i sibir, Russland. Anlegget er det eneste i verden som er bygget på permafrost.
Brenselskildene er naturgass og dieselolje. Anlegget ble påbegynt i 1965, og stod ferdig i 1970 (første byggetrinn), mens den åttende og siste turbinen ble installert i 1982. I 2010 starter utskiftningen av tre av de åtte enhetene. Operatør er Jakutskenergo.
Yimnashana

Utseende

Gyaritini er nokså små (sjelden over 10 millimeter), brunspraglete trebukker. Antennene er omtrent så lange som kroppen, ofte med lange hår.

Utbredelse

Slekten er utbredt i Sørøst-Asia (Sri Lanka, Laos og det sørlige Kina).
Tande-Potpurri

Tande-Potpurri er et norsk underholdningsprogram med Alf Tande-Petersen som gikk på NRK i 1997. I dette programmet reiste Tande rundt om i Norge for å finne «forunderlige ting». Det var fem episoder og hver episode dekket et bestemt tema. Programmet gikk på mandager.
Bjørger

Bjørger er en kjærlighetsfortelling av forfatteren Knut Hamsun. Den ble utgitt i 1878 i Bodø av boktrykker Albert Fredrik Knudsen. Den kom dessuten i en piratutgave ved Norgesposten, Knudsen Printing & Publishing, Brooklyn i 1925. Denne kjærlighetshistorien formidles gjennom dikt, eventyr, dagbok, brev og fortelling i samme bok.
Om denne boka sa han selv, idet han også nevnte noen andre av de tidlige bøkene sine: «Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»
Semelvillea

Utseende

Små, avlange, sylindriske, halvmatte, rødbrunlige bladbiller. Oversiden er tett og kraftig punktert. Antennene er lange og noe fortykkede utover. Hodet er godt synlig ovenfra, pronotum er avrundet firkantet, dekkvingene nokså jevnbrede.

Levevis

Hettebladbiller er særlig aktive i varme og solskinn. Artene er knyttet til trær i slektene Acacia, Eucalyptus og Nothofagus.

Utbredelse

Artene lever langs østkysten av Australia (Victoria, New South Wales, Queensland).
Plectrone

Utseende

Middelsstore til nokså store, glatte og blanke, mer eller mindre metallisk fargede gullbasser. Som vanlig for Taenioderini har de pronotum som er sterkt tilsmalnet forover, tydelig "hals" og dekkvinger som har markerte "skuldre" og er litt nedtrykt i midten.

Utbredelse

Slekten er utbredt i Sørøst-Asia.
Identity Thief

Om filmen

Filmen er regissert av Seth Gordon, skrevet av Craig Mazin, og har Jason Bateman og Melissa McCarthy i hovedrollene.
Filmen hadde norsk premiere 15. mars 2013.

Handling

Sandy Patterson (Jason Bateman) er en vellykket forretningsmann og sympatisk familiemann, lykkelig gift med Trish (Amanda Peet), som han har to døtre sammen med. Når han finner ut at en kvinne (Melissa McCarthy) har brukt identiteten hans over lengre tid og Sandy er den som risikerer å svi for tingene hun har gjort, drar han fra Florida til Denver for å ordne opp i saken. Underveis tar ting helt av, og de to skaper et bånd seg imellom.
Bill.mrk: Bryllup

Omtale

Etter at serien var over gikk flere av deltagerne ut og fortalte at de møtte mangel på respekt fra produksjonsselskapet, at de ble regissert og styrt til å gjøre og si ting de egentlig ikke ville. Flere av frierne mener at Ann-Kristin ble mast på, styrt og presset til å ta valg tidligere enn hun egentlig ville.
Kjetil Mørland

Bakgrunn

Mørland kommer fra Grimstad, men har bodd i England mesteparten av sitt voksne liv. Med sitt britiske band Absent Elk ga Mørland i 2009 ut albumet «Caught in the Headlights», der Toby Smith (Jamiroquai) stod for produksjonen. Høsten 2014 flyttet Mørland midlertidig til Oslo for å etablere seg som soloartist under navnet Mørland.
Mørland har skrevet sangen «A Monster Like Me» som vant den norske finalen i Melodi Grand Prix 2015. Finalen ble avholdt i Oslo Spektrum 14. mars 2015 og ble vist på NRK1. «A Monster Like Me» ble fremført av Kjetil Mørland og Debrah Scarlett. 
Han deltok også som låtskriver i Melodi Grand Prix 2018 med låten «Who We Are». Sangen ble fremført av Rebecca Thorsen og endte på andreplass. I 2019 deltok han igjen, som låtskriver og vokalist for sangen «En livredd mann», og som en av låtskriverne til «The Bubble», som ble fremført av Adrian Jørgensen. «En livredd mann» ble slått ut i første runde, mens «The Bubble» endte på en andreplass i finalen.
Edwardstone

Historie

Edwardstone er omtalt i Domesday Book for 1086 som Eduardestuna. Dagens engelske navn Edwardstone er en forvanskning av angelsaksiske Eduardestuna. Dens opprinnelse henviser til gårdsbruket til en mann ved Ēadweard, det vil si personnavn + tūn (gård).
Edwardstone Priory var en nonnekloster i området Priory Green i landsbyen, og ble grunnlagt av Peter des Roches (død 1238), biskop av Winchester, i tiden da Johan av England var konge, klosteret var en celle av Abingdon Abbey før munkene ble flyttet til Colne Priory i landsbyen Earls Colne.

Edwardstone Woods

Skogsområdet Edwardstone Woods er en gammel skog, i engelsk målestokk, med et mangfold av ulike typer og arter. Disse utgjør en overgang fra hovedsakelig en skog av ask, lønn, og hassel til midtre Suffolk til lindetrær i sørlige Suffolk. Betydelige områder med agnbøktrær er også tilstede. Skogslandstrukturen er hovedsakelig kratt- og småskog som typisk for et jordsmonn av rullesteinsleire (engelsk: boulder clay).
Teres Lindberg

I riksdagen

Lindberg var riksdagskandidat for Socialdemokraterna ved riksdagsvalget i Sverige 2010, men ble ikke valgt inn. Først da Mona Sahlin forlot riksdagen i 2011, fikk Lindberg hennes plass.
Pedal (sykkel)

Pedaler med tåhetter og klikkpedaler

I tidligere tider ble det benyttet plattformpedaler med tåhetter. Man opplevde det slik under landeveissykling at tråkket ble mer effektivt når foten var festet til pedalen. Samtidig var det ikke nødvendig å komme seg raskt ut av pedalen ved stopp, da landeveissykling ofte foregår over lang tid uten avbrudd. Med terrengsyklingens inntog økte behovet betraktelig for et system som muliggjør enkel inngang og utgang av feste av sko til pedal. Selskapene Look og Shimano var tidlig ute med utvikling av festeanordning for sko- til pedal. Shimano kalte sin standard SPD (Shimano Pedaling Dynamics), som etter lansering tildels har blitt synonymt med terrengsykkel-klikkpedaler. Samtidig er dette en åpen standard, slik at andre selskaper også kan levere pedaler og sko som er kompatible. Look og flere andre selskaper utviklet egne standarder for landevei og terreng.
Fjærbarkmåler

Utseende

En ganske stor (vingespenn 40 – 48 mm), middels kraftig, gråspraglete måler. Den ligner sterkt på flere andre arter, særlig på grå barkmåler (Peribatodes rhomboidaria), men skiller seg fra denne på at vingene vanligvis har mer markerte tegninger og på at hannens fjærformede antenner er noe bredere, dessuten er den i gjennomsnitt noe større. Hannen har bredt fjærformede antenner, hunnen trådformede. Vingene er grå, forvingene har vanligvis tre ganske brede og tydelige, svarte tverrbånd. Larven er naken, brunlig med mørke sidestriper som er kantet med hvitt.

Levevis

Arten er knyttet til barskog, men den kan vandre en del og kan derfor påtreffes ganske langt fra nærmeste bartrær. Larven lever på gran og furu. De voksne målerne flyr om natten og kommer gjerne til lys.

Utbredelse

Arten finnes i Europa. I Norge ble den først registrert ved Kristiansand i 1977, men den har siden spredt seg og finnes nå over det meste av Sørlandet og det sørlige Østlandet. I 2007 ble den også registrert i Hordaland ().
Greven av Monte Cristo (TV-serie)

Handling

Handlingen starter i det Napoleon vender tilbake fra Elba i 1815, noe som utløser en rekke politiske intriger. Disse blir den unge og nyforlovede sjøkapteinen Edmond Dantes (Knut Risan) ufrivillig innblandet i. Han blir offer for en sammensvergelse og settes i det beryktede fengselet på øya Château d'If. Her blir han venn med medfangen Farie (Alf Malland) som forteller ham om en skatt som er nedgravd på øya Monte Cristo. Etter flere år klarer Edmond å unnslippe og flykter til Monte Cristo hvor han finner skatten og blir styrtrik. Han vender så tilbake til Frankrike som en fornem og edel herre under navnet «Greven av Monte Cristo». Han har ett mål med gjenkomsten: Å hevne seg på de tre som fikk ham sendt i fangenskap.
Bunkebryllup

Forklaring

Et bunkebryllup er når flere brudepar blir viet samtidig eller rett etter hverandre.
Naurus sambandssystem

Naurus sambandssystem består av en statseid radiokanal og samt en privat- og en statseid TV-kanal, som finnes på Nauru. Den av statseide TV-kanalen sender for det meste stoff fra CNN, mens den privateide er en sportskanal. Øyas internettservice kommer fra CenpacNet. Nauru hadde ca. 1900 hovedtelefonlinjer i bruk og ca. 6800 registrerte mobiltelefonabonnenter i 2009. Det nasjonale toppnivådomene er .nr og landet hadde 8162 internettabonnenter i 2012. Internettleverandøren i landet er CenpacNet.
Rødholmen fyr

Navnet

Statens kartverk bruker mavnet Raudholmane. Lokalt blir navnet uttalt [Røhølmin], 'rø' er mest trolig fiskeskinn, ikke fargen.

Natur og miljø

Rødholmen er freda som naturreservat.
Norgescupen i skiskyting for junior 2018/19

Norgescupen i skiskyting for junior 2018/19 gikk over 7-9 renn, fra 15. desember 2018 på Lygna til 22. februar 2019 på Lena i forbindelse med NM del to.
Lucida

Utseende

Små til middelsstore (vingespenn gjerne 20-30 millimeter), brune smygere. Undersiden har lyse (gråhvite) felter.

Levevis

De aller fleste har larver på gress eller andre enfrøbladete planter.

Utbredelse

De fleste av artene lever i Brasil, men slekten forekommer nord til Costa Rica.
Robert D. Levin

Liv og virke

Levin tok Bachelor of Arts-grad fra Harvard med avhandlingen The Unfinished Works of W. A. Mozart og studerte ved institusjoner som Chatham Square Music School, Conservatoire National Supérieur og Fontainebleau School of Music, blant annet piano med flere ulike lærere, orgel og kontrapunkt med Nadia Boulanger, komposisjon med Stefan Wolpe og direksjon med Eleazar de Carvalho.
Levin ble professor i musikk ved State University of New York i 1975 og var fra 1986 til 1993 professor i piano ved Hochschule für Musik Freiburg i Tyskland. I 1993 ble han musikkprofessor ved Harvard, en post han fortsatt innehar.
Levin har fullført og rekonstruert en rekke ufullendte verk av Mozart og Johann Sebastian Bach, de viktigste regnes som Mozarts Rekviem i d-moll og Große Messe i c-moll. I rekviet rekonstruerte han en Amen-fuge fra Mozarts egne utkast. John Eliot Gardiner gav Levin i oppdrag å fullføre manglende orkesterstemmer i fem kantatesatser av Bach, eksempelvis Ach! ich sehe, itzt, da ich zur Hochzeit gehe, BWV 162 og andre, mindre omfattende verk.
Som pianosolist er Levin best kjent for behandlingen av konserter fra det klassisistiske repertoaret. Han er ekspert på Mozart, og under framføringene forsøker han å gjenskape praksisen fra Mozarts tid ved å improvisere kadenser.
Levin har også komponert flere verk.
Gull og grønne skoger (sang)

Gitarkameratenes versjon

Gitarkameratene ga ut sin versjon 18. oktober 2003 på albumet Gull i fra grønne skoger hvor forskjellige artister bidro med hver sine varianter av Vidar Sandbeck sanger. Den var også med som bonusspor da albumet Typisk norsk ble relansert i 2010.
Kepler-20e

Bane

Med en store halvakse på 0,0507 AE har Kepler-20e en omløpsperiode på 6,098 dager (med svært liten feilmargin). Planeten har også en inklinasjon på 87,50°, noe som gjør passeringene observerbare fra solsystemet. Som de andre planetene i systemet har planeten en høy maksimal eksentrisitet på 0,28 – det være seg den laveste i systemet.
Svein Inge Haagenrud

Karrière som fotballspiller

Haagenrud kom til Ham-Kam midt i 2001-sesongen som erstatning for den skadde Leif Harboe-Ree, og har vært fast førstemålvakt siden debuten mot Haugesund FK 10. juni 2001. På slutten av 2004-sesongen fikk han en skade i skulderen, og har siden vært Ham-Kams andrevalg etter at klubben ble tvunget til å hente erstattere i henholdsvis Eddie Gustafsson (2005) og Ivar Rønningen (2006–2007).
Foruten i Hamarkameratene har han spilt noen kamper i eliteserien for LSK i 1990, og sto i mål for KIL i samme divisjon i 1995. I juli 2008 ble det kjent at Haagenrud trer inn som trener for 3.-divisjonslaget Løten Fotballklubb ut sesongen 2008 etter å ha tatt trenerkurs type C, og den 23. januar 2009 ble det klart at Svein Inge Haagenrud hadde lagt opp som fotballspiller og akseptert stillingen som sportskoordinator i Hamarkameratene.

Karrière som fotballtrener

Haagenrud var assistenttrener under Vegard Skogheim fra 2010 til Skogheim trakk seg 23. april 2014. Haagenrud fikk da jobben. Den 30. august 2014 ble det klart at Haagenrud gikk av som hovedtrener og fortsatte som assistenttrener under den nye hovedtreneren Chris Twiddy.
Nikkefredløs

Utseende

Den likner fagerfredløs, men har hengende, lysegule blomster på 4-5 cm lange skaft. Hårvekst mangler bortsett fra kanthårene på bladene.
Marius Broening

Karriere

Broening deltok i VM i friidrett innendørs 2008 i Valencia, og kvalifiserte seg til semifinalen på 60 meter. Her løp han på 6,67, som ikke holdt til finaleplass.
Under EM i friidrett 2010 fikk det tyske laget bronse, bak Russland og Storbritannia. I tillegg til Broening løp Tobias Unger, Alexander Kosenkow og Martin Keller på det tyske laget. Tiden ble 38,44.
Christiansværn

Christiansværn er det best bevarte av de fem gjenværende danske fort på De amerikanske Jomfruøyer, og ligger i Christiansted, St. Croix. Fortet ble bygd på restene av det franske fortet Saint Jean fra 1645, i tillegg brukte dets gule mursteiner til byggingen. Mursteinene kom fra øya som ballast til seilskutene.

Historie

Fortet ble påbegynt i 1734 og stod ferdig i 1749, men ble senere utvidet og dagens fort er fra 1830-tallet, da mye av fortet ble ødelagt av en orkan i 1837. Fortet er i dag et velbevart eksempel på militær arkitektur fra 1700-tallet.
Fortet ble frem til 1878 brukt som forsvarsverk, og deretter som både politistasjon og domstol.
Det var her overtagelsesseremonien fra dansk til amerikansk styre fant sted i 1917.
Orkanen Hugo gjordre store ødeleggelser på fortets yttervegger i 1989, men disse ble raskt restaurert.

Turisme

Christiansværn og de omkringliggende bygningene som inngår i Christiansted National Historic Site er åpent for publikum mandag til fredag 08:00 – 17:00 og lørdag 09:00 – 17:00. Entré koster $3 per person (2005).
Stallingsia

Utseende

Store, brune smygere, vingene med et litt uregelmessig, gulaktig tverrbånd eller med gule flekker.
Undersiden er gråaktig.

Levevis

Artene lever i ørkenområder i det sørlige Nord-Amerika.
Larvene utvikler seg på agaver i slekten Manfreda.

Utbredelse

Slekten er utbredt i de tørre områdene i Nord- og Mellom-Amerika.
Phaenochitonia

Utseende

Ganske små (vingespenn 20-25 millimeter) sommerfugler. Oversiden er svart med et rødt tverrbånd på forvingen eller en rød flekk på bakvingen. Undersiden er brunspraglete, gjerne med et oransje tverrbånd.

Levevis

Disse sommerfuglene lever i tropisk og subtropisk skog.

Utbredelse

Slekten er utbredt i Mellom- og Sør-Amerika, fra Costa Rica i nord til Brasil (Mato Grosso) i sør.
Tunevannet

Økologi

Vannet i innsjøen er relativt næringsrikt. Tiltak for å stoppe den økende eutrofieringen har blitt satt i gang de senere årene; utfisking av stor rovfisk (først og fremst gjedde) og brasme er et av dem. Tendensen synes i 2005-6 å være snudd; sterkt bedret siktdybde og avtakende forekomst av blågrønnalger bekrefter dette.

Friluftsliv ved Tunevannet

Tunevannet er et populært badested om sommeren; sandstrender finnes flere steder. Badeanlegg tilrettelagt for funksjonshemmede er lokalisert ved Prestegårdstangen, vis-à-vis fylkesvei 118 og Tune kirke. Flytebrygge med stupetårn finnes også. Både Sarpsborg Roklubb, og Sarpsborg og omegn jeger- og fiskerforening (SOJFF) har sine anlegg ved innsjøen. Lekeapparater for barn, grillanlegg og fotballbane finnes i Landeparken på nordsiden av parkeringsplassen ved Prestegårdstangen.
Nordreich

Nordreich tidligere lag eller klan i onlinespillet Cybernations, et kjent Internettspill der lagene utgjør fiktive land. Laget spilte på nasjonalistiske følelser, men hevdet at det kun var i kontekst av spillet. Klanen oppnådde forsideoppslag i VGs nettutgave og andre nettaviser. Disse mente at det var en nazistorganisasjon, som følge av en av klanens propagandafilmer. Blant annet brukte de Ja vi elsker som bakgrunnsmusikk i videoen Nordreich Anthem: Ja Vi Elsker/Yes we love. Dette er en av flere krigsorienterte rekrutteringsfilmer som er tilgjengelig via YouTube
Ifølge VG har både Utenriksdepartementet og Politiets sikkerhetstjeneste reagert på klanens «misbruk av den norske nasjonalsangen og øvrige symboler», i tillegg til Norges ambassade i Berlin. Dette på tross av at klanen selv hevder at de hovedsakelig er lokalisert i USA.
Nordreich hadde 25. januar rundt 340 medlemmer i sin online spill-klan, en del av disse norske. Ut ifra medlemslistene som er tilgjengelig på nettstedet kan man også lese at antallet medlemmer økte betraktelig i tiden etter all omtalen i media.
Nordreich publiserte et offisielt svar til de norske medier etter artiklene, hvor de avviser å være forbundet med høyreekstremisme.
Aftenposten skriver at den nynazistiske organisasjonen Stormfront regner Nordreich som en rekrutteringsbase for sin virksomhet.
Konnerudposten

Konnerudposten var en lokalavis som kom ut en gang i uka i Drammen i Buskerud. Avisa ble etablert i september 2004 og hadde Konnerud og Skoger som dekningsområde. Ansvarlig redaktør var Stein Gudvangen. Siste utgave kom ut 30. april 2009.
PhpBB

Historie

phpBB ble påbegynt som et lite forumsystem av James Atkinson, som trengte dette til sin egen hjemmeside. Kodingen startet 17. juni 2000. Senere, da han innså at dette kom til å bli større enn han hadde regnet med, bestemte han seg for at andre også skulle få ta del i dette. Han brakte da inn Nathan Codding og John Abela, og sammen arbeidet de for å få ferdig phpBB 1.0.0. 1. juli 2000 var en beta-utgave av phpBB 1.0.0 ferdig, men først 16. desember 2000 ble den endelige versjonen sluppet. Senere fulgte phpBB 1.2.0 (sluppet 16. februar 2001) og phpBB 1.4.0 (sluppet 25. april 2001). Den aller siste utgaven av 1.x-serien var phpBB 1.4.4 (sluppet 6. november 2001). Gjennom denne perioden hadde mange flere blitt med i utviklingen: Bart van Bragt, Paul S. Owen (nå «sjefsutvikler»), Johnathan Haase og Frank Feingold.
Utviklingen av phpBB 2.0 ble påbegynt 17. februar 2001. Fordi phpBB ble mye mer populært enn utviklerne først hadde antatt, og ble brukt av mennesker med et svært høyt behov for sikkerhet og pålitelighet, ble denne utgaven skrevet fra bunnen av. Doug Kelly ble brakt inn for å hjelpe til med utviklingen. Etter et år med massiv testing og feilfiksing ble phpBB 2.0.0 sluppet 4. april 2002 (tre dager senere enn beregnet). Nye versjoner av 2.0-serien inneholder nå kun tettinger av sikkerhetshull, samt fiksing av feil.
Utviklerne Paul S. Owen, Ludovic Arnaud og Meik Sievertsen skulle i utgangspunktet legge til noen nye funksjoner i neste versjon, 2.2. Men etter hvert som tiden gikk, ble omtrent hele programmet programmert på nytt, og derfor ble 2.2 omdøpt til 3.0 Olympus. Olympus er et kodenavn som skal byttes ved hver nye versjon fremover. Den 17. juni 2006 ble første betaversjon lansert, og etter fem betaversjoner ble første lanseringskandidat (RC1) lansert den 20. mai 2007. Da ble full support for phpBB 3.0 introdusert. Den 13. desember 2007 ble den endelige versjonen lansert, etter åtte lanseringskandidater. Denne er funksjonsfrosset, hvilket vil si at det ikke vil bli lagt til flere funksjoner enn de som allerede er laget. Arbeidet dreier seg da hovedsakelig om å teste funksjonene for å se til at de fungerer feilfritt.
Vallermarsjen

Vallermarsjen er en turmarsj som opprinnelig ble arrangert i Bærum i perioden 1971–97. Det er en 30 km lang marsj etter mal av prøven til det militære marsjmerket. Marsjen ble arrangert av skoleidrettslaget ved Valler videregående skole, første gang i 1971. Guttene måtte bære 11 kilo på ryggen, jentene måtte bære 5 kilo. Løypa gikk fra Valler skole til By i Lommedalen og tilbake igjen.
Christian Fuhr har løyperekorden på 1 time, 56 minutter og 24 sekunder fra 1991.
Fritjof Østgaard holder rekorden i nyere tid på 2 timer, 16 minutter og 28 sekunder fra 2019.
Lenge var marsjen svært populær blant både Valler-elever og andre. På slutten av 1970- og begynnelsen av 1980-tallet stilte som regel mer enn 400 til start. Deltakerrekorden var 470. Etter marsjen var det sokkeball for såre føtter i gymsalen på Valler. Arrangementet «surfet» lenge på joggebølgen, og mistet sin popularitet da joggebølgen forsvant. I 2012 ble tradisjonen tatt opp igjen med over 100 deltagere
Katten (film)

Historien

I filmen er Conrad (Spencer Breslin) og Sally Walden (Dakota Fanning) hjemme med barnevakten mens mor er på jobb. Barnevakten sover, men Conrad og Sally får ikke lov å gjøre noe som er gøy. Alt er kjedelig, inntil Katten (Mike Myers) dukker opp. Han kan snakke, er høy som en voksen mann og kledt i rød og hvit flosshat og rød sløyfe. Katten vet hvordan en skal få det gøy, og det går hardt for seg, men alt er tilbake på plass da mor kommer tilbake.

Mottak

Filmatiseringen høstet dårlige kritikker. Tross påkostet scenografi, slående visuelle effekter og høyt tempo, anså flere at filmen led under pinlige tendenser i retning av moral der boka bare er leken, fri og tøysete.
Mount Mumford

Mount Mumford er det sentrale fjellet i en rekke lave fjell 7 km nord for vestenden av Rathbone Hills i Gutenko Mountains sentralt i Palmer Land. Det ble kartlagt av U.S. Geological Survey (USGS) i 1974 og navnsatt av Advisory Committee on Antarctic Names (US-ACAN) etter løytnant Joel H. Mumford i U.S. Navy som var militærlege ved Palmer-stasjonen, 1972.
Storfotspurv

Underarter og utbredelse

Det er beskrevet ingen underarter av storfotspurv. Arten forekommer i Costa Rica og Panama.
Toblach–Cortina

Toblach–Cortina (italiensk Dobbiaco–Cortina) er et turløp i langrenn mellom Toblach i Syd-Tirol og Cortina d'Ampezzo i Veneto nord i Italia.
Løpet ble etablert i 1977, og gikk med klassisk teknikk. Lengden varierte mellom 30 og 42 km. Fra sesongen 2015/16 ble løpet en del av Ski Classics, og økte til 50 km. Den første sesongen, Ski Classics 2015/16 ble imidlertid løpet kortet ned til 32 km på grunn av snømangel. 
Siden 2007 er det også arrangert et løp på 30 km i fristil (skøyting).
Orphninae

Utseende

Små til middelsstore (europeiske arter 4-10 millimeter), ovale, gjerne svarte skarabider. Antennene er 10-leddete. Pronotum kan ha hornlignende utvekster, hannene hos noen arter har et horn i pannen og kan forveksles med små hornbiller (Dynastinae).

Levevis

Lite er kjent om biologien til disse billene. Larvene til én amerikansk art ble funnet under råtne stokker.
De europeiske artene er trolig ikke knyttet til gjødsel, mest sannsynlig lever larvene av røtter. De voksne billene er ikke flygedyktige.

Utbredelse

Stammen Aegidiini er utbredt i Mellom- og Sør-Amerika, mens Orphnini finnes i den gamle verden, med særlig mange arter i det sørlige Afrika. Det er funnet 9 arter i Europa.